नाटक अभिनय मंच नहीं जीने की भी कला : खन्ना
पानीपत| प्रो.दिनेश खन्ना ने कहा कि नाटक केवल अभिनय का मंच नहीं है, बल्कि यह तो जीवन जीने की वैचारिक पाठशाला है। जब बच्चा जन्म लेता है, उसकी जुबान से निकली पहली किलकारी थियेटर का पहला अध्याय है। जब विद्युत का अविष्कार नहीं हुआ था तब भी नाटक होते थे। आज जब वैज्ञानिक आविष्कारों का दौर है तो थियेटर अपने अपने ढंग से नये-नये रूपों में साकार हुआ है।
उन्होंने ये बातें एसडी पीजी कॉलेज में आयोजित नाट्य लेखन कार्यशाला में कही। कार्यशाला में शामिल होेने वाले विद्यार्थियों ने भी अपने-अपने विचार प्रकट किए।
डीआईजी ट्रैफिक एंड हाइवे शिवास कविराज ने बताया कि कार्यशाला में तैयार नाटक को दुर्घटना बिंदू वाले कस्बों और चौराहों पर मंचन कराया जाएगा। प्रिंसिपल डा. अनुपम अरोड़ा ने कहा कि नाटक मंचन की हमेशा ही डिमांड रहेगी। इस अवसर पर राजीव रंजन, आसिफ अहमद, यशोदा, डाॅ. राकेश जसजीत कौर मौजूद रही।
hin_Deva hin_Deva hin_Deva hin_Deva